Fótasoppur er ein tann mest vanliga soppaígerðin. Umleið 15% av íbúgvunum hava fótasopp, tó flest ung og vaksin. Fótasoppur trívist best í hita, og har tað er ráligt. Trupulleikin er vanliga størstur hjá teimum sum ganga í ov tøttum gummiskóm sum ikki turka føturnar nøktandi eftir bað ella sum ganga nógv til svimjing, ítrótt ella fimleik/fitness Soppasmittan kemur ofta av sambandi við handklæði, skógvar ella gólv. Soppur kann eisini spreiða seg til aðrar partar av kroppinum. Tað er tí av størsta týdningi at viðgera fyri fótsopp sum skjótast. Tekin um fótasopp Fótasoppur sæst oftast millum 4. og 5. tá, og sæst sum skriðandi og flusut útbrot millum tærnar Húðin verður reyð, og kanska síggjast smáar vætufyltar bløðrur Gott at vita um fótasopp Vaska tær um føturnar dagliga og turka tær væl, áðrenn tú letur teg í hosur og skógvar Nýt sandálur í umklæðingar- og baðirúmum Um tú hevur fótasopp, skal tú turka føturnar til seinast Um handklæðið hevur verið í samband við fótasopp, skal tað vaskast í minsta lagi 60 hitastigum Nýt bummuls-ella ullintar hosur ella sokkar og skift dagliga ella oftari, um føturnir eru vátir Latið vera við at nýta skógvar úr eftirgjørdum tilfari-brúka leður ella sandálir, soleiðis at hiti og væta sleppa burtur Til ber eisini at nýta deodorant, sum fæst á apotekinum Viðgerð fyri fótasopp Fótasoppur kann sum oftast viðgerast við lokalvirkandi handkeypsheilivági, sum er at finna bæði sum krem, gele og flótandi væta. Tað, sum er umráðandi, tá ein skal viðgerast við hesum heilivági, er, at man setir seg væl inní, hvussu hetta skal nýtast. Til dømis er umráðandi at seta seg inní, hvussu ofta og hvussu leingi ein skal brúka heilivágin, alt eftir hvat slag ein velur. Um ein ikki nýtir heilivágin rætt, er stórur vandi fyri, at soppurin kyknar upp aftur. Á apotekinum fæst hjálp og vegleiðing um, hvat slag hóskar best til tín, og hvussu hetta skal nýtast.